Man gevonnis wat meisie met boer se jaggeweer doodskietArgieffoto ŉ 29-jarige man van Graanpoortplaas naby Tweeling in die Vrystaat is gevonnis vir die moord op sy meisie in Oktober 2016. Sello Isaac Ndaba is in die Frankfort-streekshof tot lewenslange tronkstraf gevonnis op aanklag van huisbraak, moord en die onwettige besit van vuurwapens en ammunisie, het kapt. Zweli Mohobeleli, woordvoerder van die polisie, gesê. “Ndaba het op 14 Oktober 2016 met sy meisie, saam met wie hy gebly het, baklei oor geld. Hy is na die boer se huis waar hy ingebreek het en twee jaggewere gesteel het,” het Mohobeleli bygevoeg. “Hy is direk daarna terug na sy eie huis waar hy sy meisie koelbloedig doodgeskiet het. Sy is op die toneel dood.”